# DECIZIA ETAPEI DE ÎNCADRARE

## Nr. xxx din xx.11.2018

Ca urmare a solicitării de emitere a acordului de mediu adresate de **PFA BOHZ GHEORGHE**, cu sediul/domiciliul în comuna Bosanci, strada Stadion, nr.1521, județul Suceava, înregistrată la APM Suceava cu nr. 11641/30.10.2018, în baza:

1. **Hotărârii Guvernului nr. 445/2009** privind evaluarea impactului anumitor proiecte publice şi private asupra mediului, cu modificările şi completările şi ulterioare;
2. **Ordonanţei de Urgenţă a Guvernului nr. 57/2007** privind regimul ariilor naturale protejate, conservarea habitatelor naturale, a florei şi faunei sǎlbatice, cu modificǎrile şi completǎrile ulterioare, aprobată prin **Legea nr. 49/2011**,
3. **Directivei 2014/52/UE a Parlamentului Uniunii Europene și a Consiliului din 16.04.2014 de modificare a Directivei 2011/92/UE** privind evaluarea efectelor anumitor proiecte publice și private asupra mediului,

autoritatea competentă pentru protecţia mediului APM Suceava decide, ca urmare a consultărilor desfăşurate în cadrul şedinţei Comisiei de Analiză Tehnică din data de 06.11.2018, că proiectul „**Construirea unui bloc de locuințe colective, locuri de parcare, organizare de șantier, împrejmuire, racorduri/branșamente și obținerea autorizației de construire “**, amplasat in municipiul Suceava, strada Universității, județul Suceava, nu se supune evaluării impactului asupra mediului şi nu se supune evaluării adecvate.

 Justificarea prezentei decizii:

I Motivele care au stat la baza luării deciziei etapei de încadrare în procedura de evaluare a impactului asupra mediului sunt următoarele:

 1. **Caracteristicile proiectului**

 a) Proiectul se încadrează în prevederile Hotărârii Guvernului nr. 445/2009, anexa nr. 2 pct. 10, lit. b - proiecte de dezvoltare urbană;

 b) Proiectul nu face obiectul prevederilor O.M. nr.19/2010 privind evaluarea adecvată a efectelor potențiale a investiției asupra ariilor naturale protejate de interes comunitar;

 c) Obiectivele investiției nu sunt amplasate în zone geografice sensibile sau în zone de protecție specială:amplasamentul este situat în intravilanul municipiului Suceava, strada Universității, județul Suceava, pe terenul propietate privată cu o suprafață totală de 1475 mp, apartinând PFA BOHZ GHEORGHE, identic cu parcela cadastrală nr.40968, inscris in CF 40968, conform CU 954/18.11.2018, eliberat de primăria municipiului Suceava .

 d) Prin mărimea și tehnologia utilizată prin proiect , la punerea în funcțiune a acestuia nu va fi afectată calitatea factorilor de mediu prin emisii poluante.

Se propune: **„ Construirea unui bloc de locuințe colective, locuri de parcare, organizare de șantier, împrejmuire, racorduri/branșamente și obținerea autorizației de construire “*.***

***Descrierea proiectului***

 Terenul cu o suprafață totală de 1475 mp, teren curți, construcții, este propietate privată a PFA BOHZ GHEORGHE , dobândit prin cumpărare (contract vânzare-cumpărare nr.4628 din 09.09.2015 ) și este amplasat în intravilanul municipiului Suceava, strada Universității, județul Suceava; folosința acuală a acestuia fiind curți, construcții.

##### Investiţia ce face obiectul prezentului proiect, presupune construirea unui bloc de locuinte colective cu regim de înălțime D+P+M+6E+7R, locuri de parcare, organizare de șantier, împrejmuire și racorduri/branșamente.

Vecinătăți:

* *la Nord – cale de acces patinoar;*
* *la S ud – Centru pentru SustinereaTraditiilor Bucovinene;*
* *la Est – Parohia Sfantu Nicolae –rit vechi,*
* *Vest – str. Universitatii.*

 Regim de înălțime propus D+P+M+6E+7R

* Suprafata construită la sol, 717,76 mp
* Suprafața spații verzi amenajate, 147,50 mp
* Suprafață parcări, alee carosabilă, 609,74 mp
* Indici urbanistici:

 POT = 49% CUT = 3,81

Constructia propusa va avea urmatoarea organizare functională:

* La nivelul demisolului (cota -3,42) vor fi amenajate locuri de parcare pentru

proprietari, cu acces de la parterul cladirii prin doua noduri de circulatie.

* Accesul principal in cladire se va realiza cu deschidere spre latura estica a

parcelei. Accesul in cladire se realizeaza prin intermediul a doua intrari , holurile de acces principal si coridoarele de acces la apartamente sunt ventilate si luminate natural. Fiecare nod de circulatie este dotat cu scara si lift ce asigura accesul la toate nivelurile cladirii.

* La nivelul parterului sunt amenajate un numar de 4 apartamente: 1 apartament

de 4 camere si un 3 apartamente de 3 camere.

La nivelul etajelor superioare sunt amenajate un numar de 4 apartamente: doua apartamente de 4 camere, un apartament de 3 camere si un apartament de 2 camere; la etajul 1 si 2, sunt amenajate cate 5 apartamente pe fiecare nivel: doua apartamente de 2 camere, doua de 3 camere si un apartament de 4 camere; la etajele 3-6 sunt amenajate un numar total de 16 apartamente (cate 4 apartamente pe nivel) din care opt apartamente de 3 camere si opt apartamente de 4 camere. La ultimul etaj (7R) este amenajat un singur apartament de tip penthouse cu 6 camere.

* Numarul total de apartamente amenajate in cladire: 35.

Configuratia cladirii si amplasarea acesteia in parcela permite amenajarea unui numar de 35 locuri de parcare descoperite (cate un loc corespunzand la 1,6 apartamente).

*Echiparea edilitară*

*Alimentarea cu apă* - Alimentarea cu apă a blocului de locuințe propuse se va realiza printr-un branșament la rețeaua de alimentare cu apă existentă a orașului si contorizarea consumurilor intr-un cămin de apometru general si contorizare individuală pe constructie.

*Canalizare* – Apele uzate menajere prin instalația interioară de canalizare vor fi evacuate în rețeaua existentă a orașului.

 *Alimentarea cu caldură –* In vecinătatea zonei studiate există conducte de alimentare cu gaze naturale apartinând operatorului regional de furnizare a acestora . Pentru incălzirea spațiilor și prepararea apei calde menajere se vor prevedea centrale propriice vor funcționa pe gaz metan .

 *Alimentarea cu energie electrică* **-** Pe amplasament există retea de joasă tensiune , proprietatea beneficiarului fiind pretabilă pentru bransamentul electric.

*Protectia mediului* **-** depozitarea, sortarea şi evacuarea deşeurilor se va face in mod controlat, in spatii special amenajate. Lucrările de construcție vor fi sub strictă supraveghere și limitarea (deșeuri, zgomot,etc.) afectării mediului. Titularii investitiei vor incheia contract de salubritate cu serviciul de specialitate din localitate.

 Imobilul ce urmează a se construi nu este în măsură să afecteze cadrul natural pe durata existenței și execuției acestuia. Soluțiile constructive nu vor folosi sau produce agenți poluanti pentru apă , aer și sol.Rezultatele consumurilor de orice fel care vor avea loc pe amplasament, vor fi colectate, filtrate, epurate conform prescripțiilor actuale referitoare la protecția mediului.

La finalizarea lucrărilor de construire se vor amenaja toate spațiile verzi și se vor aduce la forma inițială.

*Accesul auto și pietonal* **-** Teritoriul studiat are acces indirect din strada Universității, prin intermediul căii de acces la patinoar. Circulaţia pe această stradă este în ambele sensuri, cu restricţie de viteză pentru toate vehiculele şi prioritate de acces pentru autovehiculele care se deplasează în acţiuni de intervenţie sau în misiuni care impun urgenţă (salvare, poliţie, jandarmerie, ISU etc.).

e) cumularea cu alte proiecte – nu este cazul;

 f) utilizarea resurselor naturale – nu este cazul;

 Utilitățile necesare pentru organizarea de șantier:

 Apa potabilă – rețea

 Energie electrică – va fi asigurată de rețeaua electrică din localitate;

 Deșeuri:- principalele categorii de deșeuri care vor rezulta din activitatea de execuție a proiectului sunt:

* pământul în exces de la operațiile de săpături;
* pulberi de ciment de la operațiile de construcții și finisaje;

Pe perioada execuției, aceste deșeuri rezultate vor fi transportate de pe teren și duse la un depozit autorizat de deșeuri prin grija constructorului;

1. emisiile poluante , inclusiv zgomotul și alte surse de disconfort:
* pe perioada derulării lucrărilor de execuție pot apărea emisii;
* pulberi ciment de la operațiile de construcții și finisaje;
* noxe de la mijloacele de transport a materialelor;
* pulberi de pământ de la operațiile de săpături;

Aceste emisii au un caracter provizoriu, în intervale mici de timp, luându-se măsuri pentru reducerea acestora (stropiri, program de lucru adaptat pentru execuția lucrărilor și operațiuni de transport, folosirea unor mijloace de transport performante,etc.).

* în perioada lucrărilor de construcții, zgomotul va fi generat de utilajele de excavație și

mijloacele de transport și se va avea în vedere utilizarea unor utilaje silențioase, cu un grad ridicat de fiabilitate și randament ridicat;

1. riscul de accident: pe perioada execuției și funcționării obiectivului este redus, nu se

utilizeazaă substanțe periculoase, alimentarea utilajelor cu carburanți se face numai de la stațiile de distribuție carburanți autorizate.

 **2.** **Localizarea proiectului**

* utilizarea existentă a terenului: conform certificatului de urbanism nr. 65 din

12.04.2018, terenul destinat construcției ce face obiectul prezentei documentații tehnice este teren liber, este situat în intravilanul orașului Gura Humorului, strada Carierei , nr.62, județul Suceava.

 - relativa abundență a resurselor naturale din zonă, calitatea și capacitatea regenerativă a acestora: nu este cazul.

 - ariile în care standardele de calitate a mediului stabilite de legislația în vigoare au fost déjà depășite – nu este cazul.

 - peisajele cu semnificație istorică, cultural și arheologică – nu este cazul.

 - ariile dens populate – lucrările propuse se află în intravilanul orașului Gura Humorului.

 - zone de protecție specială – nu este cazul.

 **3.** **Caracteristicile impactului potențial**

* *Extinderea impactului, aria geografică și numărul de personae afectate* – lucrările ce

urmează a fi executate nu vor avea un impact negativ asupra factorilor de mediu și nu vor crea un discomfort pentru populație pe perioada execuției lucrărilor;

* *Natura impactului* – va fi cauzat de lucrările de terasamente și construcții, cu un impact

redus asupra mediului;

* *Natura transfrontieră a impactului*- lucrările propuse nu au efect transfrontieră;
* *Mărimea și complexitatea impactului* – impactul va fi redus, atât pe perioada execuției

proiectului, cât și în perioada de funcționare;

* *Probabilitatea impactului* – impact redus pe perioada de execuție și în perioada de

funcționare a obiectivului;

* *Durata, frecvența și reversibilitatea impactului* – impact redus, pe perioada de

execuție și în perioada de funcționare a obiectivului.

* *Cumularea impactului cu impactul altor proiecte existenteși/sau aprobate* – în zona

respectivă nu sunt în aprobare sau aplicare alte proiecte cu impact semnificativ care să cumuleze impactul cu cel produs de proiectul propus;

* *Posibilitatea de reducere efectivă a impactului* – prin utilizarea de tehnologii curate, cu

impact cât mai redus asupra factorilor de mediu și asupra populației.

 II. Motivele care au stat la baza luării deciziei etapei de încadrare în procedura de evaluare adecvată sunt următoarele:

 Proiectul propus nu este amplasat în arie naturală protejată, nu afectează direct sau indirect nici o arie protejată de interes comunitar.

Condiţiile de realizare a proiectului:

 - Investiția se va realiza cu respectarea documentației tehnice depuse precum a legislației de mediu în vigoare și a avizelor menționate în Certificatul de urbanism nr.954 din 18.11.2015, emis de primăria municipiului Suceava;

 - conform art.22, alin 1 din HG nr.445/2009, în situația în care, după emiterea acordului de mediu și înaintea obținerii aprobării de dezvoltare, proiectul a suferit modificări, titularul proiectului este obligat să notifice în scris autoritatea pentru protecția mediului emitentă asupra acestor modificări;

 - se vor respecta cu strictețe limitele și suprafetele de lucru, modul de depozitare a materialelor și a rutelor alese pentru transport;

 - se vor amenaja locuri de stocare în condiții de siguranță pentru mediu și sănătatea umană a deșeurilor ce vor rezulta din executarea lucrărilor și se va asigura gestionarea corespunzătoare a acestora în conformitate cu prevederile Legii nr.211/2011.Deșeurile reciclabile colectate pe categorii, conform prevederilor legale , se vor valorifica către firme specializate în colectare/reciclare.Deșeurile menajere se vor colecta și preda la operatorii locali de salubritate autorizați;

 - nivelul de zgomot generat de desfășurarea lucrărilor se va încadra în prevederile STAS 10009/1988- acustică urbană;

 - la finalizarea lucrărilor se vor îndepărta resturile de material și se va reface cadrul natural afectat de execuția lucrărilor;toate suprafețele de teren afectate vor fi refăcute și redate la folosința inițială;

 - neafectarea calității factorilor de mediu pe perioada derulării lucrărilor investiției și după punere în funcțiune a obiectivului;

 - se interzice poluarea solului cu carburanţi, uleiuri uzate în urma operaţiilor de staţionare, aprovizionare, depozitare sau alimentare cu combustibili a utilajelor şi a mijloacelor de transport sau datorită funcţionării necorespunzătoare a acestora;

 Condiții impuse pentru organizarea de șantier:

 - împrejmuire din panouri demontabile în jurul obiectivului;

 - amplasarea unui WC ecologic;

 - racorduri provizorii de apă și energie electrică.

 - este necesar să se stabilească o suprafață destinată spațiilor pentru personalul de

șantier- baracă muncitori - birou, loc servit masa, vestiar;

 - amplasarea unei magazii pentru depozitarea tuburilor și a materialelor de construcție ce urmează a fi utilizate în proiect;

* se va avea în vedere execuția rapidă a lucrărilor și încadrarea în termenul de realizare

a investiției;

* utilajele de construcții se vor alimenta cu carburanți numai de la stații de distribuție

carburanți autorizate;

* întreținere utilajelor/mijloacelor de transport (spălarea lor, efectuarea de reparații,

schimbare de ulei) se vor face numai la service-uri autorizate;

* titularul are obligația de a urmări modul de respectare a legislației de mediu în vigoare

pe toată perioada de execuție a lucrărilor și să ia toate măsurile necesare pentru a nu se produce poluarea apelor subterane, de suprafață, a solului sau a aerului.

 Titularul proiectului are obligația de a notifica Agenția pentru Protecția Mediului Suceava dacă intervin elemente noi necunoscute și asupra oricărei modificări ale condițiilor care au stat la baza emiterii prezentei, înainte de realizarea modificării. Prezenta decizie se poate revizui, în cazul în care se constată apariția unor elemente noi, necunoscute la data emiterii.

 Prezenta decizie este valabilă pe toată perioada de aplicare a proiectului.

**La finalizarea proiectului, titularul va informa Agenția pentru Protecția Mediului Suceava. APM va efectua un control de specialitate pentru verificarea respectarii prevederilor deciziei etapei de incadrare, conform art. 49 din Ord. 135 /2010 privind aprobarea Metodologiei de aplicare a evaluarii impactului asupra mediului pentru proiecte publice si private.**

**Procesul-verbal intocmit in situatia prevazută anterior se anexează si face parte integrantă din procesul-verbal de receptie la terminarea lucrărilor.**

 Prezenta decizie poate fi contestată în conformitate cu prevederile Hotărârii Guvernului nr. 445/2009 şi ale Legii contenciosului administrativ nr. 554/2004, cu modificările şi completările ulterioare.